**The Sisters of Charity of Montreal**, tidlegare kalla **The Sisters of Charity of the Hôpital Général of Montreal** og vanlegvis kjende som **Grey Nuns of Montreal**, er eit religiøst institutt i Canada danna av katolske religiøse systrer. Det blei skipa i 1737 av Marguerite d'Youville, som var ei ung enke.

Historie
--------

Grey Nuns Convent in Montreal (cirka 1880)
Kyrkjesamfunnet blei skipa av Marguerite d'Youville og tre venner som danna ei religiøs gruppe for å ta vare på fattige. Dei leigde eit lite hus i Montreal den 30. oktober 1738, og tok inn eit lite tal utfattige personar. Den 3. juni 1753 fekk gruppa kongeleg godkjenning, og fekk også overført rettane og privilegia gjevne i 1694 til Frères Hospitaliers de la Croix et de Saint-Joseph, kjend etter grunnleggjaren sin, Frères Charon. Dei tok også over arbeidet til dei bankerotte Frères Charon ved Hôpital Général de Montréal utanfor bymuren.

I 1755 pleia systrene folk som var sjuke under ein kopparepidemi. Nokre av dei dei hjelpt var First Nations-folk i Oka, som seinare var nokre av dei som hjelpte til med å byggja opp att sjukehuset etter ein brann i 1765.

Etter 1840 voks ordenen raskt, og i løpet av dei neste 100 åra blei han ein viktig bidragsytar innan helse- og sosiale tenester i Quebec og i Vest- og Nord-Canada, og i nordlege USA. I 1855 blei systrene kalla til Toledo i Ohio for å sjå etter dei mange som leid av kolera der.

St. Joseph Hospital blei skipa fi 1906 i Nashua av St. Louis de Gonzague sokn, hovudsakleg for fransk-kanadiarar i området. Sisters of Charity of Montreal byrja arbeida der i 1907. Sjukehuset blei innvig 1. mai 1908. Nonnene grunnla også ein sjukepleiarskule. I 1938 overførte soknet eigarskapen til ordenen.

I 1983 grunnla Sisters of Charity of Montreal eit katolsk regionalt helsesystem, Covenant Health Systems, som ikkje var profitt, for å driva helsetenester, sosiale tenester og pleie for eldre i heile New England. I 1996 blei støtta for St. Joseph Hospital i Nashua overført frå Grey Nuns til Covenant Health Systems.

### Deltaking i kostskulesystemet

Nonnene var både sjukepleiar og lærarar i kostskulesystemet for urfolk, Indian Residential Schools, som dei føretrekte misjonærpartnarane til Oblatfedrane,:30 som ikkje hadde løyve til å undervisa jenter.:96 Oblatfedrane betalte foreldre for å la ungane deira dra til kostskulane. På skulane bidrog dei til prosjektet med å fjerna barna frå det tradisjonelle levesettet deira slik at dei kunne bli «siviliserte».:92

Elevar ved skulane var utsette for fysisk og seksuell mishandling,:104-107 matmangel:88-89 og blei nekta å snakka morsmåla sine eller følgja kulturelle skikkar.:4-6 Truth and Reconciliation Commission blei seinare oppretta for å dokumentera mishandlinga som gjekk føre seg på desse skulane.

Nonnene arbeidde på ein av dei mest illgjetne skulane, St. Anne's Indian Residential School i Fort Albany i Ontario. To systrer er blitt dømde for overgrep på denne skulen. Nonnen arbeidde også på Holy Angels Residential School i Fort Chipewyan, der Mikisew Cree First Nation, Athabasca Chipewyan First Nation og Fort Chipewyan-métisar hyra arkeologar for å leita etter umerka graver tidlegare elevar hadde fortalt om.:14

Andre kostskule systrene arbeidde på var mellom anna Île-à-la-Crosse Residential School,:96 Lac la Biche (Notre Dame des Victoires) Residential School,:95 St. Albert (Youville) Residential School,:95 Qu'Appelle Indian Residential School,:ix St. Boniface Residential School,:690 Assiniboia Indian Residential School,:241 Shubenacadie Indian Residential School,:241 Fort Providence Residential School,:707 Blue Quills Residential School,:90 internatet ved Fort Smith,:50 Fort Resolution Indian Residential School,:149 og Chesterfield Inlet (Turquetil Hall) Residential School.:439

Både Sisters of Charity og Oblatfedrane har klaga på skildringa av handlingane deira under IRSSA-prosessen, med utsegner om at dei meinte mange elevar hadde positive opplevingar og at nokre av medlemmane deira var blitt uskuldig skulda for brotsverk.:168

Nyare tid
---------

I 2008 var det ulike greiner av Sisters of Charity i Canada, USA, Colombia, Brasil, Japan, Haiti, Den sentralafrikanske republikken, Sør-Afrika, Papua Ny-Guinea, Paraguay, Argentina, Uruguay, Bahamas og Den dominikanske republikken.

Ordenen dreiv tidlegare fleire større sjukehus i Canada; mange av desse er seinare tekne over anten av større kyrkjeorganisasjonar eller av staten. Grey Nuns' Hospital-bygningen frå 1765 i Montreal blei utnemnd til National Historic Site of Canada i 1973. I 2011 blei også Grey Nuns Motherhouse, det tidlegare moderhuset til ordenen i Montreal som no er del av Concordia University, utnemnd til National Historic Site.

Nonnene driv no fleire krisesenter for kvinner utsette for partnarvald (med og utan barn), senter for kvinner i naud, klede- og matusentralar, senter for funksjonshemma og nokre helsesenter. St. Boniface General Hospital i Winnipeg tilhøyrer framleis ordenen.

I 1993 var det estimet at det var like under 3000 Sisters of Charity i Canada, hovudsakleg i Quebec og Ontario. I 2014 var det rundt 136 systrer i Montreal-gruppa, med ein gjennomsnittalder kring 85. Gruppa i Quebec har ikkje rekrutter nye medlemmar sidan før 2000. Dei flytta ut av den opphavlege moderbygningen sin i Montreal i 2013.

Kjelder
-------

1. ↑  Marie–Marguerite d'Youville at the Vatican Liturgy of Saints Project Arkivert 27 August 2006 ved Wayback Machine.. Retrieved 26 August 2008.
2. 1 2  «"History", The Grey Nuns of Montreal"» (PDF).
3. 1 2  Everett-Green, Robert (29 March 2013). «Dwindling Grey Nuns leave downtown Montreal convent after more than a century». *The Globe and Mail* – via www.theglobeandmail.com.
4. ↑  «"160 years after its founding, Mercy St. Vincent Medical Center is still mission-focused", *Healthy Living News*, November 2020».
5. ↑  «10 Things to Know About St. Joseph Hospital». *www.beckershospitalreview.com*.
6. ↑  «Our Mission».
7. ↑  «Covenant Health - Our Name is our Promise». *www.covenanthealth.net*.
8. 1 2 3 4 5 6 7 8 9 10  «Canada's Residential Schools: The History, Part 1 Origins to 1939: Final Report of the Truth and Reconciliation Commission of Canada Volume 1» (PDF). *National Centre for Truth and Reconciliation*. Truth and Reconciliation Commission of Canada. 2015. Henta June 3, 2021.
9. 1 2 3  «Honouring the Truth, Reconciling for the Future: Summary of the Final Report of the Truth and Reconciliation Commission of Canada» (PDF). *National Centre for Truth and Reconciliation*. Truth and Reconciliation Commission of Canada. 2015. Henta June 4, 2021.
10. ↑  «About - NCTR», *nctr.ca* (på engelsk), 16. desember 2020, henta 21. april 2023
11. ↑  Barrera, Jorge (29. mars 2018). «The horrors of St. Anne's». CBC News. Henta 3. juni 2021.
12. ↑  «Canada's Residential Schools: The Inuit and Northern Experience: Final Report of the Truth and Reconciliation Commission of Canada Volume 2» (PDF). *National Centre for Truth and Reconciliation*. Truth and Reconciliation Commission of Canada. 2015. Henta June 4, 2021.
13. ↑  McDermott, Vincent. «Search for unmarked graves at residential school site in Fort Chipewyan beginning at the end of March». *Fort McMurray Today* (på engelsk). Henta 15. august 2022.
14. ↑  «Assiniboia Residential School Display Opens at Millennium Library». *Manitoba Today*. The Canadian Press. Henta 4. juni 2021.
15. 1 2  «Canada's Residential Schools: The History, Part 1 1939 to 2000: Final Report of the Truth and Reconciliation Commission of Canada Volume 1» (PDF). *National Centre for Truth and Reconciliation*. Truth and Reconciliation Commission of Canada. 2015. Henta June 4, 2021.
16. 1 2  «The Survivors Speak: A Report of the Truth and Reconciliation Commission of Canada» (PDF). *National Centre for Truth and Reconciliation*. Truth and Reconciliation Commission of Canada. 2015. Henta June 4, 2021.
17. ↑  «Canada's Residential Schools: Reconciliation: Final Report of the Truth and Reconciliation Commission of Canada Volume 6» (PDF). *National Centre for Truth and Reconciliation*. Truth and Reconciliation Commission of Canada. 2015. Henta June 4, 2021.
18. ↑  Grey Nuns ministries worldwide Arkivert 1 August 2012 ved Archive.is. Retrieved 26 August 2008.
19. ↑  Grey Nuns of the Sacred Heart Ministries. Retrieved 26 August 2008. Arkivert 9 May 2008 ved Wayback Machine.
20. ↑  «Grey Nuns», *www.thecanadianencyclopedia.ca* (på engelsk), henta 21. april 2023
21. ↑  Grey Nuns' Hospital. *Canadian Register of Historic Places*. Henta 30 July 2011.
22. ↑  Mother House of the Grey Nuns of Montreal. *Directory of Federal Heritage Designations*. Parks Canada. Henta 15 August 2011.
23. ↑  "Grey Nuns", *Canadian Encyclopedia* Retrieved 26 August 2008.
24. ↑  Everett-Green, Robert (29 March 2013). «Dwindling Grey Nuns leave downtown Montreal convent after more than a century». *The Globe and Mail* – via www.theglobeandmail.com.

* *Denne artikkelen bygger på «Grey Nuns» frå Wikipedia på engelsk, den 21. april 2023.*